Številka: 3505-3/2019

Datum: 19. 8. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 18. redni seji Mestnega sveta Mestne občine Ptuj |
|  |  |
| **NASLOV:** | **Predlog Odloka o spremembah in dopolnitvah Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas - opekarna** |
| **PRIPRAVILA:** | Skupna občinska uprava občin v Spodnjem Podravju  Snežana Sešel, višji svetovalec – občinski urbanist |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Alenka Korpar, direktorica SOU SP  Snežana Sešel, višji svetovalec – občinski urbanist |
|  |  |
| **PRISTOJNO**  **DELOVNO TELO:** | Odbor za okolje in prostor ter gospodarsko infrastrukturo, Odbor za gospodarstvo |
| **PREDLOG SKLEPA:** | Mestni svet Mestne občine Ptuj sprejme predlog Odloka o spremembah in dopolnitvah Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna v predloženem besedilu. |

Nuška Gajšek

županja

Priloge:

* predlog odloka z obrazložitvijo
* grafične priloge
* elaborat ekonomike
* veljavni odlok

Predlog

september 2020

Na podlagi 112. in 119. člena Zakona o urejanju prostora (Uradni list RS, št. 61/17 - ZUreP-2) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na redni \_\_\_\_\_\_ seji, dne \_\_\_\_\_\_\_, sprejel

**ODLOK** **o spremembah in dopolnitvah Odloka o Občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas - opekarna**

1. **člen**

V Odloku o Občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas - opekarna (Uradni vestnik Mestne občine Ptuj, št. 8/18) se za 1. členom doda nov 1.a člen, ki se glasi:

»1.a člen

S tem odlokom se sprejmejo spremembe in dopolnitve Občinskega podrobnega prostorskega načrta za enoti urejanja prostora RO06 Ptuj – Žabja vas – centralni del in RO07 Ptuj – Žabja vas - opekarna (Uradni vestnik Mestne občine Ptuj, št. 8/18), ki jih je izdelal ZUM urbanizem, planiranje, projektiranje d. o. o., pod številko naloge: 19054. SD OPPN ima v državnem prostorskem informacijskem sistemu (PIS) identifikacijsko številko 1411.«.

1. **člen**

Za 2. členom se doda nov 2.a člen, ki se glasi:

»2.a člen

(1) Spremembe in dopolnitve Občinskega podrobnega prostorskega načrta za enoti urejanja prostora RO06 Ptuj – Žabja vas – centralni del in RO07 Ptuj – Žabja vas - opekarna vsebujejo poleg tega odloka tudi grafični del in obvezne priloge.

(2) Grafični del sprememb in dopolnitev Občinskega podrobnega prostorskega načrta za enoti urejanja prostora RO06 Ptuj – Žabja vas – centralni del in RO07 Ptuj – Žabja vas - opekarna vsebuje naslednje grafične načrte:

1. Izsek iz OPPN z območjem SD

2. Izsek iz OPN - podrobna namenska raba prostora (čistoris)

3. Sprememba podrobnejše namenske rabe prostora

4. Ureditveno količbena situacija z urbanističnimi pogoji

5. Prerezi skozi območje

6. Prikaz ureditev poteka obstoječih omrežij in priključevanja objektov na gospodarsko javno infrastrukturo ter grajeno javno dobro

7. Načrt parcelacije.«.

1. **člen**

II. poglavje odloka se spremeni tako, da se glasi:

»OPIS MEJE IN FUNKCIJE OBMOČJA«.

1. **člen**

4. člen se črta.

1. **člen**

Besedilo 5. člena se spremeni tako, da se glasi:

»5. člen

(sprememba namenske rabe v območju)

(1) Na podlagi 117. in 282. člena ZUreP-2 se, skladno s prikazom v grafični prilogi 3, spremeni podrobnejša namenska raba prostora tako, da se:

* del območja proizvodnih dejavnosti (IG) spremeni v osrednje območje centralnih dejavnosti (CU) in
* del območja centralnih dejavnosti (CD) spremeni v območje stanovanj – večstanovanjske stavbe (SS).

(2) Peti odstavek 117. člen ZUreP-2 določa, da lahko Občina z OPPN spremeni na delu ali celotnem območju urejanja tudi namensko rabo prostora in prostorsko izvedbene pogoje brez poprejšnje spremembe OPN, če je taka sprememba:

* potrebna za izvedbo občinskega razvojnega programa ali drugega razvojnega projekta v skladu z regionalnim razvojnim programom,
* skladna s cilji prostorskega razvoja občine (predlagana ureditev je v skladu s 5. in 6. točko prvega odstavka 27. člena strateškega dela OPN),
* skladna s pravnimi režimi in
* gre za spremembo iz bolj v manj intenzivne namenske rabe prostora.

(3) Šesti odstavek 117. člen ZUreP-2 določa da če se z OPPN spreminja namenska raba prostora, vsebuje sklep o njegovi pripravi tudi ugotovitev, da so izpolnjeni pogoji iz prejšnjega odstavka – v skladu z določili Regionalnega razvojnega programa Podravske razvojne regije 2014-2020 je ureditev skladna s prioriteto II. VKLJUČUJOČA DRUŽBA, BLAGINJA, ZNANJE, s ciljem povečanja socialne vključenosti, izboljšanja dostopnosti do socialnih in zdravstvenih storitev ter infrastrukture. Sprememba je usklajena z Investicijskim področjem – dostopnost do socialnih in zdravstvenih storitev ter infrastrukture.

Predlagana ureditev je v skladu z določili krovnega strateškega razvojnega dokumenta Vizija in strategija Mestne občine Ptuj 2015-2025; s 4. Strateško usmeritvijo – Mesto aktivnih, zdravih in ustvarjalnih ljudi. Eden izmed pomembnih horizontalnih ukrepov je v strateškem dokumentu poudarjena kakovostna in strokovna prostorska politika, ki podpira uresničitev strateških razvojnih usmeritev.«.

1. **člen**

III. poglavje odloka se spremeni tako, da se glasi:

»POGOJI ZA IZRABO IN KVALITETO GRADNJE TER URBANISTIČNE OMEJITVE«.

1. **člen**

Besedilo 6. člena se spremeni tako, da se glasi:

»6. člen

(vrste dopustnih gradenj oziroma del)

Vrste dopustnih gradenj oziroma drugih del, ki se dopuščajo:

* gradnja novih objektov, dozidave in nadzidave,
* tekoča investicijska in vzdrževalna dela na objektih in napravah,
* odstranitev obstoječih objektov in rušitve stavb,
* rekonstrukcija objektov in naprav,
* funkcionalne spremembe objektov za sodobnejše tehnologije,
* gradnja objektov in naprav za potrebe komunale, energetike, prometa in zvez,
* urejanje in vzdrževanje odprtih površin, zelenic, prometnic,
* spremembe namembnosti v okviru dopustnih dejavnosti.«.

1. **člen**

V 9. členu se dodajo novi peti, šesti in sedmi odstavek, ki se glasijo:

»(5) Območje z namensko rabo CU je namenjeno naslednjim dejavnostim:

* dejavnosti družbene infrastrukture,
* poslovne dejavnosti,
* trgovina,
* gostinska dejavnost,
* storitvene dejavnosti,
* bivanje.

(6) Delež stanovanjskih površin na območju z namensko rabo CU lahko obsega največ 70 % BTP posamezne stavbe.

(7) Območje z namensko rabo SS – večstanovanjske stavbe je namenjeno bivanju. Kot spremljevalne dejavnosti je dopustno umeščati dejavnosti zdravstva, socialnega varstva, varstva otrok, trgovske, poslovne, storitvene, turistične, upravne dejavnosti, dejavnosti intelektualnih in umetniških storitev ter druge dejavnosti, ki ne poslabšujejo kakovosti bivalnega okolja. Delež stanovanjskih površin mora obsegati najmanj 80 % BTP posamezne stavbe.«.

1. **člen**

(1) V desetem odstavku 10. člena se prva alineja spremeni tako, da se glasi:

»- po tipologiji zazidave stavb so v skladu z odlokom o OPN, so v PE1 dopustne prostostoječe stavbe, razviti tlorisi, stavbe v nizu (ulična poteza), po tipologiji namembnosti in oblikovanja pa stavbe tipa S3, S7 in S8.«.

(2) V desetem odstavku 10. člena v podpoglavju C se:

- spremeni naslov stavbe tako, da se glasi:

»**C - večstanovanjska stavba za posebne namene – bivanje ostarelih oseb, v enoti PE1:**«,

- prva alineja se spremeni tako, da se glasi:

»- delež stanovanjskih površin mora znašati najmanj 80 % BTP stavbe;«,

- druga alineja se spremeni tako, da se glasi:

»- streha stavbe je ravna, ozelenjena;«,

- črta se tretja alineja,

- četrta alineja se spremeni tako, da se glasi:

»- maksimalna etažnost: K+P+3;«,

- v zadnji sedmi alineji se prvi stavek spremeni tako, da se glasi:

»- stavba je prometno dostopna iz Svržnjakove ulice in ima uvoza iz zahodne in vzhodne strani, glavni vhod je na zahodnem vogalu.«.

(3) V desetem odstavku 10. člena v podpoglavju D se:

- spremeni naslov stavbe tako, da se glasi:

»**D - poslovno-stanovanjska stavba pravokotna na Svržnjakovo ulico na severni strani območja, v enoti PE1**:«,

- prva alineja se spremeni tako, da se glasi:

»- delež stanovanjskih površin mora znašati najmanj 80 % BTP stavbe;«,

- četrta alineja se spremeni tako, da se glasi:

»- maksimalna etažnost: K+P+3;«.

(4) V desetem odstavku 10. člena v podpoglavju F se:

- spremeni naslov stavbe tako, da se glasi:

»**F - večstanovanjska vzdolžna stavba ob jugovzhodnem robu PE1:**«,

- prva alineja se spremeni tako, da se glasi:

»- delež stanovanjskih površin mora znašati najmanj 80 % BTP stavbe;«.

(5) V desetem odstavku 10. člena se črta podpoglavje G.

(6) V desetem odstavku 10. člena v podpoglavju H se:

- spremeni naslov stavbe tako, da se glasi:

»**H - večstanovanjska stavba pravokotna na Svržnjakovo ulico na jugozahodni strani območja, v enoti PE1:**«,

- prva alineja se spremeni tako, da se glasi:

»- delež stanovanjskih površin mora znašati najmanj 80 % BTP stavbe;«.

(7) V desetem odstavku 10. člena v podpoglavju I se:

- spremeni naslov stavbe tako, da se glasi:

»**I - poslovno-stanovanjska stavba pravokotna na Svržnjakovo ulico ob jugozahodnem robu PE1:**«,

- prva alineja se spremeni tako, da se glasi:

»- delež stanovanjskih površin mora znašati najmanj 80 % BTP stavbe;«.

(8) V prvi alineji enajstega odstavka 10. člena se za besedo »N5« doda besedna zveza »in S8«.

(9) V enajstem odstavku 10. člena v podpoglavju L se:

- spremeni naslov stavbe tako, da se glasi:

»**L - poslovna stavba v enoti PE2**:«,

- prva alineja se spremeni tako, da se glasi:

»- delež stanovanjskih površin je omejen na največ 70 % BTP stavbe;«,

- druga alineja se spremeni tako, da se glasi:

»- streha stavbe je ravna;«,

- tretja alineja se spremeni tako, da se glasi:

»- maksimalna etažnost: K+P+2;«,

- peta alineja se spremeni tako, da se glasi:

»- stavba je prometno dostopna iz ulice pravokotno na Svržnjakovo ulico. Na severni strani stavbe se uredi zadostno število parkirnih mest;«,

- šesta alineja se spremeni tako, da se glasi:

»- na južni strani stavbe se lahko uredijo tlakovane funkcionalne površine stavbe (npr. gostinski vrtovi).«.

(10) V enajstem odstavku 10. člena se za podpoglavjem P doda novo podpoglavje R, ki se glasi:

»**R - poslovno-stanovanjska stavba ob zahodnem robu PE2:**

- delež stanovanjskih površin je omejen na največ 70 % BTP stavbe;

- streha stavbe je izvedena kot ravna streha;

- maksimalna etažnost: K+P+2;

- fasada stavbe je kontaktna, toplotno izolativna z izvedenim zaključnim ometom, delno ali v celoti zastekljena. Fasada je lahko izvedena tudi kot obešena fasada obložena s kamnom ali s fasadnimi ploščami, lesom ali drugimi fasadnimi sistemi;

- stavba je prometno dostopna iz Svržnjakove ulice; Na zahodni in vzhodni strani stavbe se zagotovi zadostno število parkirnih mest. V primeru potrebe zagotavljanja večjega števila parkirnih mest je možno zgraditi podzemno garažo pod stavbo - v sklopu funkcionalnega zemljišča tudi izven nadzemnih gabaritov objekta.«.

1. **člen**

(1) V naslovu 18. člena se beseda »fekalna« nadomesti z besedo »komunalna«.

(2) Prvi odstavek 18. člena se spremeni tako, da se glasi:

»(1) Komunalne odpadne vode iz območja se s kanalizacijskimi vodi združijo na južnem robu območja in se nato vodijo ob ribniku ter pri ribiškem domu navežejo na kanalizacijski vod obstoječe komunalne kanalizacije jugozahodno od območja.«.

1. **člen**

V 20. členu se doda nov 12. odstavek, ki se glasi:

»(12) Zgradi se ustrezno javno razsvetljavo pod pogoji upravljavca. Napajanje predvidene javne razsvetljave se načrtuje iz obstoječe transformatorske postaje TP Žabjak 3.«.

1. **člen**

V šestem odstavku 23. člena se besedilo »odsek P10-PE160 dimenzije ø160, iz materiala PEHD« nadomesti z besedilom »odseki PE160, Z1-Pe125 in NV4-PE125.«.

1. **člen**

Osmi odstavek 28. člena se črta.

1. **člen**

(1) V prvem odstavku 30. člena se drugi stavek spremeni tako, da se glasi:

»Območje z rabo CU se uvrsti v III. stopnjo varstva pred hrupom, območje z rabo SS pa v II. stopnjo varstva pred hrupom.«.

(2) Drugi odstavek 30. člena se spremeni tako, da se glasi:

»(2) Pri objektu R je pri stanovanjskih površinah potrebno bivalne prostore (npr. spalnice, dnevne sobe) orientirati proti jugozahodu (proč od območja z rabo IG), nebivalne prostore (npr. hodniki, shrambe, kopalnice) pa proti severovzhodu (proti območju z rabo IG).«.

(3) Tretji, četrti in peti odstavek 30. člena se črtajo.

1. **člen**

Drugi in tretji odstavek 31. člena se črtata.

1. **člen**

(1) V prvem odstavku 38. člena se v prvi alineji za besedilom »max. 1 m« doda besedilo »ter balkonom max. 2 m«.

(2) V drugem odstavku 38. člena se beseda »tras« nadomesti z besedo »rešitev«.

1. **člen**

Spremembe in dopolnitve občinskega podrobnega prostorskega načrta so na vpogled v prostorih Mestne občine Ptuj, Mestni trg 1, 2250 Ptuj.

1. **člen**

Ta odlok začne veljati osmi dan po objavi v Uradnem vestniku Mestne občine Ptuj.

Številka: 3505-3/2019

Identifikacijska številka v PIS: 1411

Datum:

**OBRAZLOŽITEV:**

Mestni svet Mestne občine Ptuj je na svoji 4. izredni seji, dne 5. 8. 2020, obravnaval dopolnjen osnutek Odloka o spremembah in dopolnitvah Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna (v nadaljevanju: SD OPPN). Na podlagi razprave in sprejetih stališčih do pripomb, podanih v času javne razgrnitve podrobnega načrta ter osnutka odloka, se je v nadaljevanju postopka priprave podrobnega načrta le-ta izdelal kot predlog.

V mesecu avgustu 2020 je družba ZUM urbanizem, planiranje, projektiranje d. o. o., Maribor, izdelala predlog SD OPPN. Predlog je bil dne 6. 8. 2020 posredovan pristojnim nosilcem urejanja prostora. Pristojni nosilci naj bi v 30 dneh po prejemu gradiva izrekli svoje mnenje, ali izdelani predlog upošteva smernice, ki so jih podali k osnutku akta oziroma zahtevali še uskladitev.

Skladno s četrtim odstavkom 289. člena ZUreP-2 se do vzpostavitve elektronskega poslovanja ne uporabljajo določbe 115. člena ZUreP-2, po katerih bi moralo ministrstvo usklajeni predlog OPPN potrditi s sklepom, pač pa občina z odlokom sprejme OPPN po tem, ko pridobi pozitivna mnenja nosilcev urejanja prostora in ko ministrstvo ugotovi, da so vplivi izvedbe predloga OPPN na okolje sprejemljivi. Občina gradivo sprejetega OPPN posreduje ministrstvu, ki ga objavi na svoji spletni strani in o tem obvesti občino.

Pristojni nosilci urejanja prostora in datumi so razvidni v spodnji tabeli.

PREGLEDNA TABELA

**Odlok o spremembah in dopolnitvah Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna**

**številka projekta: 3505-3/2019**

**SEZNAM NOSILCEV UREJANJA PROSTORA – KONKRETNE SMERNICE, MNENJA K DOPOLNJENEMU OSNUTKU, MNENJA K PREDLOGU OPPN, ODLOČBA CPVO**

|  |  |  |  |  |  |
| --- | --- | --- | --- | --- | --- |
| **ŠT.:** | **SEZNAM NASLOVNIKOV:** | **IZDANE KONKRETNE SMERNICE:**  (datum in številka dokumenta) | **IZDANO MNENJE K DOP. OSNUTKU:**  (datum in številka dokumenta) | **PREJETA VLOGA ZA IZDAJO MNENJA K PREDLOGU:** | **IZDANO MNENJE K PREDLOGU:**  (datum in številka dokumenta) |
| **1.** | **Ministrstvo za okolje in prostor, Direkcija Republike Slovenije za vode, Sektor območja Drave, Krekova ulica 17, Maribor** (za področje voda) | 3. 12. 2019  (35020-119/2019-2) | 11. 5. 2020  (35024-48/2020-2) | 7. 8. 2020 | 1. 9. 2020  (35024-104/2020-2) |
| **2.** | **Zavod RS za varstvo narave, Območna enota Maribor, Pobreška cesta 20, Maribor** (za področje varstva narave) | 4. 12. 2019  (4-III-782/4-O-17/AK)  Izdelava mnenja **ni potrebna!** |  |  |  |
| **3.** | **Ministrstvo za kulturo, Direktorat za kulturno dediščino, Maistrova ulica 10, Ljubljana** (za področje varstva kulturne dediščine) | 23. 12. 2019  (35012-166/2019/) | 4. 6. 2020  (35012-166/2019/10) | 7. 8. 2020 | 31. 8. 2020  (35012-116/2017/11) |
| **3a.** | **Zavod za varstvo kulturne dediščine Slovenije, Območna enota Maribor, Slomškov trg 6, Maribor** (za področje varstva kulturne dediščine; v vednost - zaradi predhodne seznanitve s predvidenimi spremembami OPPN) | (v vednost) | - | - | - |
| **4.** | **Ministrstvo za obrambo, Uprava RS za zaščito in reševanje, Vojkova cesta 61, Ljubljana** (za področje varstva pred naravnimi in drugimi nesrečami, vključno z varstvom pred požarom) | 25. 11. 2019  (350-204/2019-3-DGZR) | 24. 4. 2020  (350-204/2019-5-DGZR) | 7. 8. 2020 | 10. 8. 2020  (350-204/2019-8-DGZR) |
| **5.** | **Ministrstvo za zdravje, Direktorat za javno zdravje, Štefanova 5, 1000 Ljubljana** (za področje zdravstvenega varstva) | 13.12. 2019  (212b-09/1649-19/NP-2209275) | 12. 5. 2020  350-23/2017-22 | 7. 8. 2020 | povratnica |
| **6.** | **Ministrstvo za infrastrukturo, Direktorat za letalski in pomorski promet, Sektor za letalstvo, Langusova ulica 4, 1535 Ljubljana** (za področje zračnega prometa) | 13. 12. 2019  (350-71/2019/25-02011201) | 8. 5. 2020  (350-71/2019/66-02011201) | 7. 8. 2020 | 24. 8. 2020  (350-71/2019/101-02011201) |
| **7.** | **Elektro Maribor, d.d., Vetrinjska ulica 2, Maribor** (za področje oskrbe z električno energijo) | 7. 1. 2020  (3901-24/2019-2) | 19. 5. 2020  (3902-29/2020-2) | 7. 8. 2020 | 26. 8. 2020  (3902-35/2020-2) |
| **8.** | **Komunalno podjetje Ptuj, d.d., Puhova ulica 10, Ptuj** (za področje oskrbe z vodo in odvajanja odplak) | 25. 11. 2019  225-RV/2019 | 29. 4. 2020  77-RV/2020 | 7. 8. 2020 | 31. 8. 2020  154-RV/2020 |
| **9.** | **Adriaplin d.o.o., PE Ptuj, Dunajska cesta 7, Ljubljana** (za področje oskrbe s plinom) | 18. 12. 2019  (DK 3167/19) | 9. 6. 2020  (1003/20-AP) | 7. 8. 2020 | 12. 8. 2020  (1433/20-KP) |
| **10.** | **Telekom Slovenije d.d., Sektor za dostopovna omrežja, Center za dostopovna omrežja Maribor – Murska Sobota, Titova cesta 38, Maribor** (za področje umeščanja fiksne telefonije) | 5. 1. 2020  (17610202-00121201911180009) | 16. 6. 2020  (17610202-00121202004170006) | 7. 8. 2020 | 25. 8. 2020  (17610202-00121202008070012) |
| **11.** | **Javne službe Ptuj d.o.o., Ulica heroja Lacka 3, Ptuj** (za področje oskrbe z vodo in odvajanja odplak, javne razsvetljave, odvoza komunalnih odpadkov ter zimskega vzdrževanja cest) | 20. 2. 2020  (002S-TK/2020) | 2. 6. 2020  (015-FV/20) | 7. 8. 2020 | 25. 8. 2020  (027-FV/20) |
| **12.** | **Telemach d.o.o., PE Murska Sobota, Lendavska ulica 29 d, Murska sobota** (za področje lokalne kabelske TV) | 29. 11. 2019  (0003/19-SM/BL) | 25. 5. 2020  (0006/20-MN/BL) | 7. 8. 2020 | 26. 8. 2020  (0007/20-MN/BL) |
| **13.** | **Mestna občina Ptuj, Oddelek za gospodarske dejavnosti, Mestni trg 1, Ptuj** (za področje prometa, za občinske ceste) | 30. 1. 2020  (SL-3002/2020) | 21. 5. 2020  (SL-3002/2020) | 7. 8. 2020 | 25. 8. 2020  (SL-3002/2020) |
| **14.** | **Ministrstvo za okolje in prostor, Direktorat za okolje, Sektor za strateško presojo vplivov na okolje (CPVO), Dunajska cesta 48, Ljubljana** (udeleženec na podlagi 110. in 119. člena ZUreP-2 - potrebnost izvedbe postopka CPVO) | 27. 3. 2020  (35409-12/2020/2) | - | - | - |

\* Odločba Ministrstva za okolje in prostor: št. 35409-12/2020/2, z dne 27. 3. 2020 (prejeto: 7. 4. 2020): NI potrebno izvesti celovite presoje vplivov na okolje

S strani nosilcev urejanja prostora med pridobivanjem mnenj k predlogu SD OPPN ni bilo podanih nobenih dodatnih zahtev ali usklajevanj, zato je besedilo predloga odloka SD OPPN enako kot v prvem branju.

Ker je iz pridobljenih mnenj k predlogu SD OPPN razvidno, da so smernice in mnenja k dopolnjenemu osnutku SD OPPN upoštevana in usklajena, sprejme mestni svet usklajen predlog podrobnega načrta z odlokom.

Predlagam, da mestni svet obravnava in sprejeme predlog Odloka o spremembah in dopolnitvah Odloka o občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna v predloženem besedilu.

Pripravila:

Snežana Sešel Nuška Gajšek

županja